cyanic-selkie/wikianc huggingface dataset:
Francis Younghusband
Bakgrunn
Generalmajor John William Younghusband (1823–1907) hadde under Charles James Napier deltatt i erobringsfelttoget i Sindh i 1843, og senere kjempet han under John Nicholson, som forhindret at oppstanden i Peshawar spredte seg. Han var blitt såret og var derfor tilbake i England, og der giftet han seg 21. februar 1856 med Clare Jane Shaw, døster av sentralasiaforskeren Robert Grant Shaw.
Francis ble sent til skolegang ved Clifton College i Bristol og begynte så ved Royal Military Academy Sandhurst.
Offiser
I 1882 ble han gardeoffiser. I 1890 ble han ansatt i den britisk-indiske regjerings politiske departement og var 1893-94 politisk agent i Chitral. Årene 1902-03 var han resident i Indore og 1904 ble han britisk kommissær i Tibet samt 1906-09 resident i Kashmir. I 1919 ble han valgt til president for Royal Geographical Society.
I 1886 foretok Younghusband en reise gjennom Mandsjuria og i 1887 en ferd fra Beijing via Kalgan og Hohhot tvers gjennom Gobiørkenen til Altay, derifra gjennom Dzungarias ørkenstepper til Hami, videre forbi Turfan og Kashgar til Jarkand, samt derifra mot sør over det gamle Mustaghpasset ved Dapsang til Kashmir.
Årene 1889-91 foretok han flere forskningsreiser i Pamirs høyland og korrigerte kunnskapen i Vesten om dette området. En sammenhengende skildring av sine reiser i det indre Asia utgav han i 1896 under tittelen The Heart of a Continent: A Narrative of Travels in Manchuria, across the Gobi Desert, through the Himalayas, the Pamirs and Chitral 1884-94.
Younghusband var i 1904 politisk leder for den britiske militærekspedisjonen til Tibet, som trengte helt frem til Lhasa og tvang tibetanerne til en for Storbritannia fordelaktig traktat mot russisk innblanding der.
Han har også utgitt verker om Kashmir (1909), India and Tibet (1910) og Within: Thoughts during Convalescence (1912).
Verker
Younghusband forfattet i alt 26 bøker mellom 1885 og 1942. Emnene spente fra asiatiske begivenheter, utforskning, fjellklatring, filosofi, spiritualitet, politikk og mer.
Argeadedynastiet
Argeadedynastiet (gresk: Ἀργεάδαι) var en gresk-makedonsk kongefamilie i kongeriket Makedonia nord i dagens Hellas som tilsvarer hovedsakelig dagens greske region Makedonia. Denne kongeslekten styrte Makedonia fra rundt 700 f.Kr. og fram til 310 f.Kr. Deres tradisjon, slik som den er beskrevet i antikkens gresk historiografi, spores tilbake til byen Argos i sørlige Hellas, derav navnet argeader. Innledningsvis var de herskere av en enslydende stamme, men ved tiden til Filip II hadde de ekspandert deres kongedømmet videre til også å omfatte alle småstater i Øvre-Makedonia. Denne slektens mest kjente medlemmer var Filip II og hans sønn Aleksander den store. Under deres lederskap kom kongeriket Makedonia gradvis til å få overherredømme av hele Hellas, beseiret akamenide-dynastiet i Perserriket, og omfattet et verdensrike som strakte seg så langt som til Egypt og India.
Opprinnelse
Argeadene hevdet at de nedstammet fra temenidene i byen Argos på den greske halvøya Peloponnes ved deres legendariske konge Temenos, som igjen nedstammet fra den mytiske helten Herakles. Under utgravningene av det kongelige palasset ved Aigai (dagens Vergina) oppdaget arkeologen Manolis Andronikos i tholos-rommet en inskripsjon som kan knyttes til denne forestilling.
Dette er også bevitnet av historikeren Herodotos i hans Historier hvor han nevner at tre brødre i familie med Temenos, Gauanes, Aeropos, og Perdikkas flyktet fra Argos til illyrere og deretter til Øvre Makedonia og til en by kalt for Lebaea hvor de fungerte som konger. Perdikkas ba de andre om forlate hans område da han trodde på et varsel om noe stort ville skje med ham. De andre dro til en annen del av Makedonia, nær hagen til Midas hvor fjellet Bermio står overfor. Der fikk de sine hjem og gradvis fikk de deres eget kongerike. Herodotos fortalte også om hendelsen da Aleksander I av Makedonia deltok i de olympiske leker i år 504 eller 500 f.Kr. og hvor hans deltagelse ble bestridt av andre på det grunnlag at han ikke var gresk. Hellanodikai, «grekernes dommere», undersøkte hans argeadisk krav og bekreftet at makedonerne faktisk var grekere og tillot ham å delta.
Friidrett under Sommer-OL 2008 – 4 × 100 meter stafett kvinner
Kvinnenes 4x100 meter stafett i Sommer-OL 2008 ble avholdt den 21. til 22. august 2008 på Beijing National Stadium.
Spesialist
Spesialist betegner noen som er dyktig eller godt utdannet innenfor et bestemt fagfelt.
Spesialist kan ha flere betydninger:
Fylkesvei 6988
Fylkesvei 6988 (Fv6988) går mellom Utviksmyra og Beitstad i Steinkjer kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 291 (Nord-Trøndelag).
Syklonsesongen for det sørlige Stillehavet 2008–2009
Syklonsesongen for det sørlige Stillehavet 2008–2009 begynte offisielt 1. november 2008 og vil vare frem til 30. april 2009. Den første syklonen i sesongen, Det tropiske uværet O1F, ble dannet 1. desember 2008. Tropiske sykloner som befinner seg mellom 160° øst og 120° vest og nord for 25° sør overvåkes av Fiji Meteorological Service, mens dem som befinner seg sør for 25° sør overvåkes av Tropical Cyclone Warning Centre (TCWC) i Wellington i New Zealand.
Prognoser for sesongen
New Zealand National Institute of Water & Atmospheric Research utstedte 26. september 2008 en prognose for sesongen for hele det sørlige Stillehavet øst for 135°Ø. Instittutet forutså en gjennomsnittlig risiko for danning av sykloner, noe som ville bety mellom 8-10 tropiske sykloner med en vindhastighet høyere enn 18 m/s.
23. oktober 2008 utstedte Regional Specialized Meteorological Centre i Nadi i Fiji sin prognose. RSMC slo fast at 2008-2009-sesongen ville starte under nøytrale forhold (noe som betyr uten påvirkning fra verken El Niño eller La Niña). Senteret så ikke at dette ville forandre seg utover sesongen. RSMC Nadi forutså ni sykloner i sesongen, hvorav halvparten av dem ville komme til å bli alvorlige tropiske sykloner.
Det tropiske uværet 01F
Et lavtrykksområde dannet seg 1. desember 2008 nær de nordlige Cookøyene. Det ble senere samme dag oppgradert til Det tropiske uværet 01F av RSMC Nadi. Uværet beveget vestover neste dag, men forble svakt. Siste værbulleteng for uværet ble utstedt samme dag.
Finnøya (Sandøy)
Finnøya er ei øy i Ålesund kommune i Møre og Romsdal. Finnøya ble først befolket i 1864, da Sandøya hadde en utskifting av gårdbrukene. Øya hadde 134 innbyggere pr 01.01.2013.
Finnøya har fergeforbindelse i nordøst til Sandøya, Orta, Ona og Småge. Fra Småge i Aukra kommune er det forbindelse til fastlandet. I sørvest er det en bro over til Harøya.
Håp i havet er et badeland på Finnøya. Anlegget ligger i havgapet og har to basseng med havutsikt.
Historie
På grunn av gårdbruk-utskiftingen på Sandøya i 1864, flyttet Oline og Nils Olsen til Finnøya. De tok også med seg husene de eide på Sandøya. De fødte i 1865 sønnen Nils Nilsen Finnøy (1865-1939), den første som ble født på Finnøya. Nils Nilsen Finnøy begynte som smed i egen smie og leverte forskjellig utstyr til fiskeflåten. I 1902 stod den første båtmotoren klar, en firetakts glødemotor. Det ble begynnelsen på en produksjon av motorer til fiskeflåten og etableringen av A/S Nils N. Finnøy Motorfabrikk eller bare Finnøy Motorfabrikk.
Zjerdevka
Zjerdevka (russisk: Жердевка) er en by i Tambov oblast i Russland. Den ligger ved elva Savala (ei sideelv til Khopjor), rundt 100 km sør for Tambov.
Zjerdevka ble grunnlagt i 1954, ved en sammenslåing av tre mindre bosetninger.
Demografi
Befolkningsutvikling: ! År || Folketall || Kilde
Peter Elias von Gähler
Peter Elias von Gähler (født 1718, død 2. mai 1783) var en dansk adelig offiser, general og leder for Krigskollegiet i Struensees tid ved makten.
Sammen med C.L. de Saint-Germain arbeidet von Gähler for reformer etter tysk forbilde innen hæren. Han fortsatt dette arbeidet under Struensee og ble utnevnt til leder av Krigskollegiet.
Jorge Garcia (skuespiller)
Jorge García (født 28. april 1973) er en latin-amerikansk skuespiller og komiker. Han kom først fram i rampelyset med rollen som Hector Lopez på Becker, men er nok mest kjent for sin nåværende rolle som Hugo Reyes på den amerikanske dramaserien Lost. Jorge García er også utøvende stand up-komiker.
Jorge García ble født i Omaha i Nebraska. Hans far var fra Chile og hans mor fra Cuba. Han vokste opp i Sør-California og gikk på San Clemente High School.
García var den første skuespilleren som fikk en rolle på Lost. Produsentene av serien så García på Curb Your Enthusiasm kvelden før rolleutfyllingen begynte og lagde rollen Hugo Reyes spesielt for ham. García gikk glipp av bryllupet til søsteren fordi han var opptatt med innspilling av scener til Lost på Hawaii.
Serie A 2000–2001
Serie A 2000–2001 i italiensk toppdivisjon i fotball begynte 30. september 2000 og ble avsluttet 17. juni 2001. De nyopprykkede lagene var Vicenza og Napoli.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Careless Hands
«Careless Hands» er en amerikansk populærmusikksang med melodi og tekst av Carl Sigman og Bob Hilliard. I The Carl Sigman Songbook skrev Sigmans sønn, Michael, at sangen er «en enkel historie om en elsker som plukker feil person til å forelske seg i». Den ble en hit for Mel Tormé for Capitol Records i 1949.
Norsk versjon
Fredrik Friis har skrevet en norsk tekst. På norsk bærer den tittelen «Som en vind».
Myromeus
Myromeus er en slekt av biller som tilhører den artsrike underfamilien Lamiinae i familien trebukker (Cerambycidae).
Montagu Love
Montagu Love (født 15. mars 1877 i Portsmouth, England, død 17. mai 1943 i Beverly Hills, California, USA) var en britisk skuespiller, som var aktiv både i teater, vaudeville og film.
Karriere innen film
Han kom til USA i 1910-årene og var mest virksom i 1920-årene hvor han spilte i en rekke stumfilmer. Han fortsatte gjennom lydfilmens framvekst som karakterskuespiller i kjente filmer som Den hemmelighetsfulle ø, Emile Zolas liv, Robin Hoods eventyr og Gunga Din. Love fortsatte å spille i filmer helt fram til sin død i 1943 i en alder av 63 år.
Myromeus
Utseende
Middelsstore, grå og svarte trebukker. Antennene er tynne og noe lengre enn kroppen. Pronotum er omtrent så langt som bredt, med en liten tann på hver side. Dekkvingene er parallellsidige, fint hårete og også med noen oppstående børster.
Utbredelse
Slekten er utbredt på Filippinene, Borneo og Sulawesi.
Dracaena
Dracaena kan sikte til:
Lesbarhet
Lesbarheten forteller hvor vanskelig eller lett det er leser å forstå en tekst. Lesbarheten avhenger av både tekstens typografi og språk. Blant typografiske faktorer som kan nedsette lesbarhet er dårlig eller lite tiltalende layout, kunstneriske skrifttyper, liten skrift og dårlig kontrast mellom bokstavfarge og bakgrunn. Eksempel på språklige faktorer som påvirker lesbarhet er lange setninger, overdreven bruk av fremmedord, stavefeil, grammatiske feil, dårlig språk og uklare setninger. Å (om-)skrive tekster slik at de lettere og tydeligere formidler budskap til leserne omtales gjerne som klarspråk. Å legge til rette for at tekster er lesbare for svaksynte eller er mulig å navigere i for blinde et viktig mål ved universell utforming av tekster.
Måling av lesbarhet
Det eksisterer metoder som regner ut lesbarheten ved hjelp av en matematisk formel som kan inneholde antall bokstaver, stavelser, ord og setninger, og returnere et sammenlignbart tall som for eksempel lesbarhetsindeks, Flesch reading ease eller Flesch-Kincaid grade level.
Yangpu
Administrative enheter
Subdistrikter: Storkommune:
Oberstbreen
Oberstbreen er en isbre som ligger i Balchenfjella i den østlige delen av i fjellmassivet Sør-Rondane i Dronning Maud Land.
Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Breen er oppkalt etter flypioneren Bernt Balchen (1899–1973) som i 1929 gjennomførte den første flygningen til Sørpolen med Richard E. Byrd.
Luca Leonardi
Luca Leonardi (født 1. januar 1991 i Milano) er en italiensk svømmer som har spesialisert seg på fristil. Han vant en individuell bronse på 100 meter ved Europeisk langbanemesterskap i svømming 2014, i tillegg til flere medaljer i fristilstafettene ved EM; i disse stafettene svømte han noen ganger i de innledende rundene, men ikke i filnalen.
America’s Best Dance Crew (sesong 1)
America's Best Dance Crew, er første sesong av et amerikansk tv-program der dansegrupper konkurrerer om å bli USAs beste dansegruppe. Showet er produsert av American Idol-dommer Randy Jackson. ABDC sendes på MTV.
Programleder er tidligere tenor-skuespiller Mario Lopez, og bak-scenen-korrespondant er Kayla Kayleigh. Dommere er hiphop-artist og danser Lil Mama, 'N Sync-medlem JC Chasez og hiphop-koreograf Shane Sparks.
Sesong 1 hadde premiere 7. februar 2008 med 12 grupper på Live Auditions. Deretter var det 9 grupper igjen som kjempet om å bli den beste gruppen. 27. mars 2008 ble JabbaWockeeZ kronet «America's Best Dance Crew» og 100.000 dollar.
Auditions
Auditions for sesong 1 ble holdt i New York City, Atlanta, Chicago og Los Angeles der disse 12 gruppene ble utvalgt og delt inn i regioner for The Live Auditions. 9 av gruppene gikk videre til The Nationals, mens The Movement, Full Out og Automatic Response ikke fikk være med denne sesongen.
Uke 1: Crew's Choice Challenge
Gruppene valgte hvilken sang de ville bruke. De ni gruppene ble delt opp i 3 puljer. Deretter valgte dommerne den beste fra hver gruppe, som var sikker denne uken. Etter det, valgte dommerne de to dårligste gruppene til å danse mot hverandre i en battle til gjesteartisten denne uken, Flo Rida, med sangen «Low».
Uke 2: Video Star Challenge
I Video Star Challenge fikk alle gruppene en musikkvideo med en dansesekvens i, som de måtte bruke i nummeret sitt. Publikum stemte forrige uke. Mellom de to gruppene som fikk færrest stemmer, valgte dommerne hvem som måtte forlate konkurransen.
Uke 3: Dance Craze Challenge
Dance Craze Challenge gikk ut på at gruppene måtte bruke en populær dans som blir gjort på klubb, eller en såkalt «Dance Craze» i nummeret sitt, i tillegg til at de fikk en spesiell utfordring på grunn av Dance Crazene er ganske lette.
Uke 4: Movie Character Challenge
I Movie Character Challenge fikk alle gruppene rollefigurer eller en filmscene de måtte få frem i nummeret.
Uke 5: Thriller Challenge
Gruppene må danse til sanger fra Michael Jacksons album Thriller som hyllest til albumets 25-årsjubileum.
Uke 6: Broadway Remixed Challenge
Gruppene måtte danse til en musikalsang og gjøre det om til et hiphopnummer.
Uke 7: Hip Hop Evolution Challenge
Gruppene danset til en mix av sanger fra historien/utviklingen av hiphop.
Last Chance Challenge
De to beste gruppene, JabbaWockeeZ og Kaba Modern fikk opptre en gang til med en sang de laget sammen med musikkprodusentene District 78. Så måtte gruppene lage en tittel på nummeret sitt. Hvis Kaba Modern hadde gått videre, hadde de brukt en sang de hadde kalt: «America's Best Dance Crew The Video Game».
Uke 8: Finale
I finalen kom alle gruppene tilbake og fremførte med de(n) andre gruppen(e) fra regionen de kom fra, samt at finalistene danset sammen, og at vinneren (JabbaWockeeZ) danset et seiernummer.
Sanya Richards-Ross
Sanya Richards-Ross (født 26. februar 1985 i Kingston på Jamaica) er en amerikansk friidrettsutøver. Hun vokste opp på Jamaica, men flyttet til USA i 1998. Hun ble verdensmester på 400 m i Berlin 2009, og har tre VM-gull og to OL-gull i 4 × 400 m stafett. Richards-Ross ble gift med Super Bowl-mester Aaron Ross i februar 2010. Hun tok gull både på 400 meter og 4x400 meter stafett under OL i London 2012
Qingpu
Qingpu kan være:
Verdenscupen i synkronsvømming 1985
Verdenscupen i synkronsvømming 1985 (verdenscupen i synkronsvømming) ble arrangert i Indianapolis i USA i 1985.
Gustavo Borges
Gustavo Borges (født 2. desember 1972) er en brasiliansk svømmer.
Han representerte Brasil under Sommer-OL 2004 i Athen, der han deltok i stafettene. Han har totalt to sølv og to bronser fra OL i 92, 96 og 00.
Lars Johansson (fotballspiller)
Lars Johansson var en svensk fotballspiller. Johansson spilte fire kamper og scoret to mål for Malmö FF i 1939/40-sesongen av Allsvenskan.
Saad Haddad
Saad Haddad (født ca. 1936, død 14. januar 1984 i Marjayoun, Libanon) var en kristen libanesisk hæroffiser og militsleder som i 1979 grunnla den såkalte «Enklaven», en israelsk sikkerhetssone i Sør-Libanon, også kalt «Det frie Libanon». Haddads styrke, som ble kalt Den sørlibanesiske hær, sto under israelsk beskyttelse og kontroll.
Da major Haddad døde av kreft, overtok general Antoine Lahad kommandoen over styrken.
Haddad ble, på grunn av sitt samarbeide med Israel, ansett som en forræder av mange i Libanon. Da Israel trakk seg ut i år 2000 ble en statue av ham revet ned og slept rundt i gatene.
Gullkaka
Gullkaka (Nestor productus) var en fugl i gruppen New Zealand-papegøyer; arten ble utryddet på midten av 1800-tallet. Arten var endemisk for et fåtall øyer i Oseania.
Beskrivelse
Gullkaka døde ut i naturen på Norfolkøya, ei øy mellom New Zealand og Ny-Caledonia, på midten av 1800-tallet, og på Phillip Island litt senere. Det siste kjente eksemplaret i fangenskap døde i London i 1851.
Arten, som hadde enda lenger overnebb enn kea (N. notabilis), ble observert sittende på fjellformasjoner og i tretopper mens den spiste blomsterknopper. Den var relativ tam og lett å fange, så den ble jaktet til utryddelse av datidens fanger og nybyggere, som både spiste fuglene og holdt dem som kjæledyr.
Nordjyske Stiftstidende
Nordjyske Stiftstidende er en dansk regional avis som utgis i Aalborg. Med sine røtter i Aalborg Stiftstidende er Nordjyske Stiftstidende Danmarks nest eldste avis, kun slått av Berlingske Tidende. Nordjyske Stiftstidende fikk sitt navn i 1999 etter sammenslåingen av Aalborg Stiftstidende, Vendsyssel Tidende, Fjerritslev Avis og Løgstør Avis. Men det nordjyske i navnet har også vært framme tidligere i Aalborg Stiftstidendes historie. Både i 70-årene med undertittelen Nordjyske Amtstidende, og i 1987, da søndagsavisen fikk navnet Nordjysk Søndag med undertittelen Aalborg Stiftstidende.
Historie
Bladets stiftere var de fire Aalborg-prestene stiftsprovst Herman Peter Gudme, residerende kapellan ved Budolfi kirke Peter Clementin, kapellan ved Vor Frue kirke Johan Wandall og kapellan ved Budolfi kirke Peder Gudme.
De fire prester kjøpte i 1765 et boktrykkeri (senere Aalborg Stiftsbogtrykkeri), og søkte om tillatelse til å utgi en avis. Det tok hele seks år før de fikk det. Etter to års venting begynte de allikevel i 1767 med utgivelsen av avisen uten den nødvendige tillatelsen. 2. januar 1767 utkom ukebladet med navnet Nyttige og fornøyelige jydske Efterretninger i Aalborg.
I de første 200 år pregeget tre familier Stiftstidendes utgivelse og redaksjon. Først presten Johan Wandall, der var en av de fire stiftere som satte seg i redaktørstolen, og hans sønn. Deretter familien Rée i to generasjoner og familien Schiøttz-Christensen fra 1900, L. Schiøttz-Christensen ble ansatt som redaktør i bladet.
I 1910 kjøpte han avisen av Marie Rées dødsbo, og i de neste 40 år var han bladets utgiver inntil sin død i 1950. Stillingen som bladets sjefredaktør fratrådte han 9. april 1940 samme dag som tyskerne okkuperte Danmark. Den daglige ledelse ble overført til hans yngste sønn, cand.phil. Alf Schiøttz-Christensen, som døde 6. november 1981. Han ledet avisen frem teknisk og redaksjonelt til et av de ledende danske dagsaviser.
Knollekalk
Knollekalk er en bergart som i all hovedsak består av tettstilte, lyse knoller eller linser av kalkstein i en mørkere grunnmasse av skifer. Hvis kalksteinsinneslutningene opptrer mer spredt, kalles bergarten for knolleskifer. Bergarten er meget vanlig i kambrosiluravleiringene i Oslofeltet, særlig fra ordovicium.
Knollekalken er dannet ved vekslende avleiring av kalk- og leirrikt slam på havbunnen. Knollene kan være rester av kalklag som er delvis fjernet ved oppløsning på havbunnen. En annen mulig forklaring på bergartens dannelse er at de er blitt til som konkresjoner inne i leirsedimentet.
Malaysias kvinnelandslag i fotball
Malaysias kvinnelandslag i fotball representerer Malaysia i internasjonal fotball. Malaysia har vært med siden det første Asiamesterskapet uten å ha utmerket seg i den. Malaysia har riktignok gjort det tålelig bra i regiomale mesterskap. I ASEAN Women's Championship greide Malaysia å komme seg videre til semifinale, om enn på bekostning av Filippinene og Indonesia, to lag som ofte har kjempet med Malaysia om kvalifisering til Asiameserskapet.
I 2005 fikk Malaysia imidlertid en bronse i South East Asian Games.
Eksterne lenker
Malaysias fotballforbund
Jonestown
Jonestown var det uformelle navnet på  Folkets Tempel Landbruksprosjekt, et lite religiøst samfunn som ble etablert i det Sør-Amerikanske landet Guyana i 1977. Samfunnet ble dannet av Folkets Tempel, en kult ledet av Jim Jones. Stedet og sekten fikk mye omtale i verdenspressen da dens medlemmer begikk kollektiv masseselvmord ved å drikke gift. De som nektet ble skutt. Masseselvmordet, som ble fremtvunget av dens leder, regnes som en massakre. Hendelsen fant sted den 18. november 1978.
918 mennesker døde i bebyggelsen, i tillegg ble flere drept på en nærliggende flyplass og i Georgetown, Guyanas hovedstad. Navnet på bebyggelsen har blitt synonymt med hendelsene på disse stedene.
Massakren
Dersom hendelsene i Jonestown blir sett på som massemord er det den største slike hendelsen i moderne tid og resulterte i det største tapet av sivile amerikanere i en ikke-naturlig katastrofe fram til hendelsene 11. september 2001.
Astove
Astove er en atoll i Aldabraøyene tilhørende Seychellene i Indiahavet.
Navn
Øyas navn kan være en forvanskning av det portugisiske as doze ilhas («tolv øyer»). Dette var opprinnelig portugisernes navn på Farquhar.
Geografi
Astove ligger 1,045 km sørvest for Seychellenes hovedøy Mahé. Den er plassert på samme vulkanske fundament som naboøya Cosmoledo. Havet omkring er opp til 4,000 meter dypt. Atollen har en landflate på 6,61 km² og en lagune på 5 km². Lagunen åpner seg mot havet på ett sted, med en 100 meter bred kanal. Atollen er lav, dannet av kalkstein som når en maksimal høyde på fem meter. Sanddynene strekker seg imidlertid opp i 18 meters høyde i nordvest.
Øya er omgitt av korallrev med et rikt marint liv. Plantelivet på øya har likheter med Cosmoledo og de øvrige Aldabraøyene. Det vokser mangrove enkelte steder ut mot lagunen og ved kanalen ut mot det åpne havet. Det finnes sommerfugler, to gekkoarter og en skinkart. Øya har kjempeskilpadde og suppeskilpadde yngler der. Fuglelivet består av gråbukbrillefugl, souimangasolfugl, gassercistussanger, hvitbrystkråke, krabbehegre, kuhegre, silkehegre og gråhegre. På grunn av introduserte arter er det lite fugleliv på Astove.
Astove hadde i 2013 en bestand på 20 kjempeskilpadder.
Historie
I 1895 ble det forsøkt å sette i gang fiskerivirksomhet fra Astove, uten at det ble varig. Deler av øya ryddet til dyrking av mais, det ble drevet hagebruk og det ble plantet kokospalmer. Astove hadde guanoforekomster og fram til 1960, da ressursene nesten var uttømt, ble det tatt ut mer enn72,000 tonn guano.
Forvaltning
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.
Samfunn
Folketellingen i 1971 viste ni innbyggere. Øya er siden avfolket og det var per 2015 ingen fastboende.
Anton Frederik Bruun
Bruun var den første president av Intergovernmental Oceanographic Commission. R/V «Anton Bruun» (tidligere den amerikanske presidentens yacht USS «Williamsburg») ble oppkalt etter ham.
Benegal Rama Rau
Benegal Rama Rau (født 1. juli 1889, død 13. desember 1969 i Bombay ) var den fjerde direktør for Reserve Bank of India fra 1. juli 1949 til 14. januar 1957. Han var utdannet ved Presidency College i Madras og ved Kings College i Cambridge. Han ble adlet i 1936. Rama Rau var medlem av Indian Civil Service. Han var den lengst sittende sjef RBI. Like før han skulle utnevnes for en ny periode, gikk han av på grunn av uoverensstemmelser med finansministeren.
Fra han gikk inn i Indian Civil Service og før han gikk inn i Reserve Bank of India holdt Rama Rau følgende poster:
Da Rama Rau returnerte til India ble han utnevnt til formann i Bombay Port Trust (1941–1946). Etter å ha arbeidet i posten tjenestegjorde han igjen som diplomat i form av Indias ambassadør i Japan (1947–1948) og som ambassadør i Amerikas forente stater (1948–1949). I 1949–1952 var han viseformann i International Law Commission. Hans siste post var som direktør i Reserve Bank of India.
Han var companion av Den indiske imperieordenen.
Paul de Senneville
Paul de Senneville (født 30. juli 1933 i Paris, død 24. juni 2023) var en fransk komponist og produsent. Han grunnla i 1976 plateselskapet Delphine Productions (som er oppkalt etter hans første datter) sammen med Olivier Toussaint.
Roman Malinovskij
Malinovskij var en glimrende taler, høy og hadde rødt hår, gule øyne og var kopparret. I 1899 ble han dømt for tyveri, voldtekt og innbrudd og måtte i fengsel. Fra 1901 til 1905 var Malinovskij menig soldat i den russiske hæren. I 1910 begynte Malinovskij som spion for tsaren og infiltrerte bolsjevikpartiet. Malinovskij ble valgt inn i den russiske Dumaen, men ble tvunget til å trekke seg i begynnelsen av mai 1914. Da den første verdenskrig brøt ut ble Malinovskij internert i en tysk fangeleir.
Rafael Mosca
Rafael Mosca (født 13. mai 1982) er en brasiliansk svømmer.
Han representerte Brasil under Sommer-OL 2004 i Athen, der han deltok i stafettene.
Gent–Wevelgem 2014
Gent-Wevelgem 2014 var den 76. utgaven av Gent–Wevelgem. Rittet ble avholdt over 233 km 30. mars 2014.
Carlos Jayme
Carlos Jayme (født 13. juni 1980) er en brasiliansk svømmer.
Han representerte Brasil under Sommer-OL 2004 i Athen, der han deltok i stafettene. Han tok en stafettbronse under Sommer-OL 2000.
Howard Ashman
Howard Elliott Ashman (født 17. mai 1950 i Baltimore i Maryland, død 14. mars 1991 i New York City) var en amerikansk skuespillforfatter og låtskriver. Han hadde samarbeidet med Alan Menken på flere filmen, spesielt animasjonsfilmene til The Walt Disney Company (Disney). Ashman skrev sangtekstene mens Menken komponerte musikken. Han har blant annet skrevet låtene til følgende filmer:
Serie A 2001–2002
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Howard Ashman
Skjønnheten og udyret hadde premiere noen uker etter at Ashman døde, og filmen ble dedisert til hans ære.
Paracanista
Paracanista er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, grå og brun trebukk. Antennene er noe lengre enn kroppen. Pronotum har rundede sider uten tenner. Dekkvingene er parallellsidige.
Levevis
Larvene lever i død ved.
U18-EM i fotball for menn 1997
U18-EM i fotball for menn 1997 ble arrangert på Island i 1997.
Paracanista
Utbredelse
Slekten er bare kjent fra Ny-Caledonia.
Verdenscupen i synkronsvømming 1987
Verdenscupen i synkronsvømming 1987 (verdenscupen i synkronsvømming) ble arrangert i Kairo i Egypt i 1987.
Warren Avis
Warren Edward Avis (født 4. august 1915 i Bay City i Michigan i USA, død 24. april 2007 i Ann Arbor i Michigan) var en amerikansk forretningsmann som stiftet Avis Rent A Car System Inc. i 1946.
Biografi
Warren Avis gjorde tjeneste i United States Army Air Force under den andre verdenskrig. Han var utdannet pilot og fikk idéen til å starte bilutleie ved flyplassene, siden han selv slet med å få skyss hjem. Etter militæret kjøpte han seg inn hos en Ford-forhandler, og satte planene om å starte eget bilutleiefirma ut i livet.
Warren Avis åpnet Avis Bilutleie ved flyplassene Willow Run Airport i Ypsilanti, Michigan og ved Miami International Airport i Florida. Selskapet ble fort en suksess, og i 1954 omsatte virksomheten for 8 millioner dollar.
Warren Avis døde av alder, 91 år gammel, i sitt hjem i Ann Arbor i Michigan. Der bodde han på en gård han kjøpte i 1970.
Michael Des Barres
Michael Des Barres (født 24. januar 1948 i London) er en engelsk skuespiller og musiker. Han er kjent som den svært kreative leiemorderen Murdoc fra TV-serien MacGyver.
Karrière
Han første filmrolle var som en av skoleelevene i klassikeren To Sir, With Love (1967). Etter en rekke andre filmer og gjesteroller på britisk TV, konsentrerte han seg etter hvert mer om musikken.
Des Barres var vokalist i glamrock-bandet Silverhead fra 1972 til 1974. Silverhead spilte inn to studioalbum som ble utgitt av Deep Purples eget plateselskap, Purple Records.
Etter å ha flyttet til Los Angeles dannet han bandet Detective sammen med Michael Monarch (Steppenwolf) i 1975. Detective ga ut to album på Led Zeppelins plateselskap Swan Song i 1977.
Draketreslekta
Draketreslekta (Dracaena) er en planteslekt. I APG IV-systemet tilhører den underfamilien Nolinoideae i aspargesfamilien, men den har tidligere vært regnet til agavefamilien eller en egen draketrefamilie. I eldre systematikk tilhørte slekta den store liljefamilien.
Michael Des Barres
Karrière
Des Barres første solo-album, I'm Only Human, ble utgitt i 1980.
Draketreslekta
Slekta omfatter ca. 110 arter, men hvis den nært beslektede Sansevieria inkluderes blir artsantallet omtrent 170. De er trær, busker eller halvbusker med enkel eller forgrenet stamme. Bladene er som regel avlange, og blomsterstanden er endestilt. Frukten er et bær med ett–tre frø.
Michael Des Barres
Karrière
I 1982 dannet han bandet Chequered Past sammen med blant annet Steve Jones (Sex Pistols) og Nigel Harrison og Clem Burke fra Blondie. Chequered Past turnerte en del i USA og ga ut et album i 1984.
Draketreslekta
De fleste artene vokser i tropiske strøk i Afrika og Asia. To arter finnes på Kanariøyene og Marokko, én i Mellom-Amerika og én på Cuba. Slekta kan deles i to grupper; en omfatter store trær som vokser i halvtørt klima, mens den andre omfatter busker som vokser som undervegetasjon i tropisk regnskog.
Michael Des Barres
Karrière
Året etter, i 1985, fikk Des Barres det store musikalske gjennombruddet som vokalist på sommerturnéen til Duran Duran-sideprosjektet The Power Station, etter at bandets vokalist, Robert Palmer, nektet å turnere. Power Station spilte blant annet på den gigantiske Live Aid-konserten i Philadelphia med Des Barres som vokalist.
Draketreslekta
Dracaena draco og Dracaena cinnabari ble brukt til å produsere drageblod, en blodrød gummiharpiks som ble brukt til lakk og ferniss. Mange arter dyrkes som potteplanter.
Michael Des Barres
Karrière
I 1986 kom Des Barres' andre solo-album, Somebody Up There Likes Me.
Siden har han fokusert mest på skuespillerkarrieren, og har blant annet hatt roller i Kapring på åpent hav, Mulholland Drive og The Man From Elysian Fields. På TV har han dukket opp i episoder av Seinfeld, Frasier og Alias.
Metal Circus
Metal Circus er en EP fra 1983 av hardcorebandet Hüsker Dü. Som en av deres tidligste plater bærer den preg av deres opprinnelige punkete-stil. Endringene er imidlertid merkbare, spesielt på låtene sunget av Grant Hart («It's Not Funny Anymore» og «Diane»). Metal Circus inkluderer også noen av Bob Moulds mest følelsesmessige låter og platen viser også hans framgang på gitaren. Videre musikalsk endring ble for alvor synlig på bandets neste album, Zen Arcade.
Mordet beskrevet i låten «Diane» er basert på mordet på Diane Edwards av Joseph Ture i 1980.
EP-en endte nesten om som et 30 minutters langt album med 11 låter, men endringer senere gjorde at imidlertid ikke endte slik. Låtene som ikke ble med var; «Standing by the Sea» (senere brukt på Zen Arcade), «Today's the Day», «You Think I'm Scared», og «Won't Change».
Georg Prahl Harbitz
Georg Prahl Harbitz (født 26. juni 1802 i Haus prestegjeld, Osterøy, død 22. november 1889 på Abbediengen, Vestre Aker) var en norsk geistlig og politiker. Han var stortingsrepresentant 1836–1869 og stortingspresident 1848–1869. Han var den første ordføreren i Askvoll kommune, fra 1837 til 1839.
Biografi
Hans far, gjestgiver Nils Harbitz, var trolig tysk eller hollandsk og døde i 1808. Enken Elisabet Christine Ibsen som skal ha danske aner, ble sittende i svært trange kår. Sognepresten i Haus, Johan Kiøbke Meyer, tok seg først av ham, siden kom han til familien Prahl i Bergen. De satte ham inn på realskolen for at han skulle bli handelsmann. Vicekonrektor Johan Winding mente han heller burde studere, og leste med ham privat slik at han kom inn på latinskolen. I 1821 ble han student med haud, tok anneneksamen 1824 med laud, 1825 embedseksamen med haud, men laud ved praktiske prøver.
I tiden 1820–1830 var det mangel på prester. Selv med annen karakter hadde Harbitz valg mellom flere kall, og valget falt på Askvoll.
I 1839 døde hans hustru Mariken Hof, og siden forble han enkemann. Etter sin kones død ble han forflyttet til Slidre i Valdres. I 1847 søker han seg til garnisonprestembedet i Kristiania, men valgte snart å dra tilbake til Slidre, da hans stortingsvirksomhet skapte misstemning i denne tildels strengt konservative menighet. Inntektene i den nyopprettede Vestre Slidre menighet var små og uteble ofte. I 1852 ble han utnevnt sogneprest til Nøtterøy, et kall han hadde i 27 år. Han fikk innvilget avskjed i desember 1878, men bestyrte kallet frem til april 1879. Han flyttet så til sin sønn Fredrik Gottfried Christian Bohr Harbitz på Abbediengen i Veste Aker.
Han var innehaver av Storkors av St. Olavs orden og den svenske Nordstjerneordenen.
Stortingsaktivitet
<!--== Familie == Gift med sin hustru Mariken Ingebretsdtr Hof av Ingebret Larsen Hof i Aker og Ingeborg Martine Torgersen fra Blindern, den 23. februar 1826 i Aker. Mariken døde i 1839 og ble begravet i Askevold. De hadde åtte barn:
Ibn Saud av Saudi-Arabia
`Abd al-`Azīz bin Abd al-Rahmad Āl Sa`ūd (født 20. november 1876 i Riyadh, død 9. november 1953 i Taif) (arabisk: عبدالعزيز آل سعود) var den første monarken av Saudi-Arabia. Han var også kjent for sine mange forskjellige former av navnet, inkludert Ibn Sa`ūd. Han giftet seg med 22 kvinner og fikk 63 barn, av dem var det 36 gutter og 27 jenter.
Archon
Archon er en slekt av sommerfugler i gruppen svalestjerter.
Ibn Saud av Saudi-Arabia
Ibn Saud ble født i 1876 i Riyadh, og døde i 1953. Hans etterfølger var hans eldste sønn Saud som overtok makten i 1953.
Archon
Utseende
Sommerfugler i slekten Archon mangler stjerten på bakvingen, slik som hos de fleste andre svalestjerter.
De er middelsstore (men små til svalestjerter å være), lystfargede sommerfugler med avrundede vinger. Antennene er ganske korte, rundt en tredjedel av forvingens lengde. Kroppen og bakvingens innerkant er sterkt hårete. Forvingen har kremhvit grunnfarge, med to store, svarte flekker langs forkanten, ellers med mange diffuse, grå tverrflekker, noen ganger også med noen små, røde flekker. Bakvingen er gulaktig med grå ytterkant, langs kanten med runder eller halvmåneformede, røde flekker.
Ibn Saud av Saudi-Arabia
I 1926 ble Abdulaziz proklamert konge av Hijaz, og deretter av Najd i 1928. Han forente begge regionene og ble utnevnt til monark av Saudi-Arabia den 22. september 1932. Siden det har Saudi-Arabia blitt kalt opp etter kongefamilien Al Saud.
Archon
Utseende
Eggene er skarpt grønne, larvene svarte med røde flekker.
Levevis
I likhet med mange andre svalestjerter har disse artene larver som lever på planter i holurtfamilien (Aristolochiaceae). De lever sammen i små grupper når de er små, siden omgir de seg med et "telt" av silke. Dette er uvanlig for svalestjerter, som har larver som vanligvis er godt beskyttet av giftstoffer og sterke varselfarger.
Ibn Saud av Saudi-Arabia
Familie
Ibn Sauds mor kom fra klanen Al-Sudairi og het Sarah.
Archon
Utbredelse
Slekten er hovedsakelig utbredt i Lilleasia og Midtøsten, øst til Iran, men forekommer også i det sørøstligste Europa.
Changing Partners
«Changing Partners» er en amerikansk sang med melodi av Larry Coleman og tekst av Joe Darion. Den ble publisert i 1953.
Den best kjente innspillingen ble gjort av Patti Page i 1953. Sangen ble også spilt inn på plate av Dinah Shore, Kaye Starr og Bing Crosby.
Versjonen med Patti Page (Joe Reisman orch) ble spilt inn 21. september 1953. Den ble utgitt av Mercury Records med katalognummer 70260. Den andre siden var «Where Did My Snowman Go?».
Versjonen med Dinah Shore with Hugo Winterhalter's orchestra & chrous ble spilt inn 15. oktober 1953. Den ble utgitt av RCA Victor Records med katalognummer 20-5515 (i USA) og av EMI på His Master's Voice-etiketten med katalognummer B 10634. I Norge ble den utgitt på His Master's Voice A.L. 3392. Den andre siden på alle utgivelsene var «Think».
Versjonen med Kaye Starr ble spilt inn 22. oktober 1953. Den ble utgitt av Capitol Records med katalognummer 2657. Den andre siden var «I'll Always Be in Love with You».
Versjonen med Bing Crosby with Jud Conlon's Rhythmaires (Perry Botkin orch) ble spilt inn 14. november 1953. Den ble utgitt av Decca Records med katalognummer 28969. Den andre siden var «Y'All Come».
Elvis Costello har spilt inn en versjon til å avslutte albumet Secret, Profane & Sugarcane med.
Zen Arcade
Zen Arcade er det andre studioalbumet av hardcorebandet Hüsker Dü. Albumet ble sluppet ut i juli 1984 på SST Records, og ble opprinnelig sluppet ut som et dobbel-album. Zen Arcade er et konseptalbum om en tenåring som drar hjemmefra for å slippe det utilpasse livet for å så finne verdenen utenfor enda verre. Albumet inneholder musikalske elementer fra jazz, psykedelia, folkrock, pop, og piano-sekvenser; konsepter som var uhørt av hardcoreband på 80-tallet.
Changing Partners
Yorrick har skrevet en svensk tekst med tittelen «Byta partner». Nordmannen Jens Book-Jenssen, Cupol-orkestern Arr.: Monn-Iversen spilte inn sangen i Oslo 27. januar 1954. Den ble utgitt på 78-platen Cupol 4819.
Zen Arcade
Zen Arcade og de påfølgende platene til Hüsker Dü la større vekt på melodiske og gitar-baserte melodier. Platen har hatt større innflytelse enn hva salgstallene skulle tilsi, og albumet dukker stadig opp på kåringer av tidenes beste rock-album.
Changing Partners
Norsk versjon
Juul Hansen har skrevet en norsk tekst. På norsk bærer den tittelen «Bytte partner».
Listeplasseringer
På Cash Box-listen, hvor alle versjonene var kombinert, nådde den en fjerdeplass.
Zen Arcade
Bakgrunn
Hüsker Dü hadde fått et rykte i den amerikanske musikkscenen som et energisk og aggressivt hardcore punk band i starten av 1980-årene. Bandet var det første bandet som ikke kom fra vestkysten i USA til å signere med SST Records, som på den tiden spesialiserte seg på hardcore-band. Hüsker Düs musikk begynte imidlertid å bli mer melodisk-orientert etter hvert som bandet gav ut flere album. Låter som «Diane» omhandlet voldtekt og mord, temaer som ikke ble hørt i hardcore på den tiden. Bandet viste også interesse for 1960-tallets rock med sin coverversjon av The Byrds' «Eight Miles High».
Hüsker Dü begynte å øve på det nye materiellet til albumet sommeren 1983 i bandets øvningslokaler i St.Paul, Minnesota. Bandet kom opp med mange idéer i løpet av denne perioden, og en stor del av disse låtene endte opp på Zen Arcade. Bob Mould og trommeslager Grant Hart var bandets hovedlåtskrivere, og på grunn av uenigheter mellom de to insisterte Mould på å kreditere hverandre enkeltvis. Denne trenden fortsatte på bandets påfølgende album, og bidro til spenningene mellom Mould og Hart som tilslutt øppløste bandet.
Innspilling og produksjon
Ifølge heftet som fulgte med albumet ble Zen Arcade innspilt og mikset på 85 timer. «Something I Learned Today» og «Newest Industry» ble begge spilt inn på et opptak. «What's Going On» inneholder gjeste-vokal av tidligere Black Flag vokalist Dez Cadena.
Musikk
Zen Arcade preges i likhet med deres tidligere album av hardcore punk. Sanger som «Something I Learned Today» og «Indecision Time» viste bandets tøffe sider, men albumet hadde også sine melodiske sider med elementer fra folkrock («Never Talking To You Again»), psykedelia («Hare Krsna» og «The Tooth Fairy And The Princess»), samt piano-mellomspill («One Step At A Time», «Monday Will Never Be The Same»); konsepter som var uhørt i 1980-årenes hardcoremiljø.
Temaer
Tekstene i Zen Arcade forteller en historie om en ungdom som drar for å slippe det utilpasse livet hjemme (som fortalt i tekstene «Broken Home, Broken Heart», «Indecision Time» og «Somewhere»). Personen prøver dop («Pink Turns to Blue»), og religion («Hare Krsna»), men konkluderer tilslutt med at dette ikke forandrer de vanskelige omstendighetene («Newest Industry»). Han oppdager tidlig at verdenen utenfor er enda verre. Mot albumets slutt etter at han «skrur på nyhetene» («Turn on the News»), blir det avslørt at det hele var en drøm, med den desorienterte 14 minutter lange instrumentalen «Reoccurring Dreams». Under bandets ønske ble det ikke sluppet ut noen singler fra albumet, da de ønsket at albumet skulle bli hørt i sin helhet.
Mottakelse og status
Bandet insisterte på at platesalget for Zen Arcade ville være høyt, men SST trykket bare opp mellom 3 500 – 5 000 kopier av platen. Dette førte til at butikkene var tomme i månedvis, noe som påvirket salget. Til tross for leveringsproblemer fikk Zen Arcade mange positive anmeldelser i store magasin som NME, The New York Times, og Rolling Stone. I David Frickes anmeldelse for Rolling Stone beskrev han Zen Arcade som «det nærmeste hardcore noensinne vil nå en opera». Zen Arcade havnet på 8.-plass i Village Voice årlige Pazz & Jop poll avstemmning. Village Voice journalist Robert Christgau uttalte at selv om han foretrakk rivalene The Replacements' album Let it Be, så ville han nominere sangen «Turn On the News» som årets låt. Platens positive omtaler gjorde at store selskap fikk øynene opp for bandet, inkludert Warner Bros som bandet tilslutt signerte med i 1985.
Innen våren 1985 hadde Zen Arcade solgt over 20 000 eksemplarer, og har i sine påfølgende år mottatt høy status, uavhengig av platesalget. I 1989 ble albumet rangert på 33.-plass i Rolling Stone' liste over 1980-tallets beste album. Rock and Roll Hall of Fame plasserte «Turn On the News» på sin «500 songs that shaped rock and roll» liste.
Sporliste
CD- og kassett-utgivelsene av albumet ble begge sluppet ut på en disk/kassett.
Ivan Mladina
Ivan Mladina (født 20. juli 1980) er en kroatisk svømmer.
Han representerte Kroatia i Sommer-OL 2004 i Athen, der han deltok i stafettene.
Qingpu (Shanghai)
Qingpu (kinesisk: 青浦区, pinyin: Qīngpǔ Qū) er et av distriktene i byprovinsen Shanghai i Kina, godt vest for den egentlige Shanghai by. Shanghais eneste innsjø Dianshansjøen, ligger her. Både elven Huangpu og elven Wusong renner fra denne innsjøen.
Befolkningen var på 1,081,000 innbyggere i 2010, mens den i 2001 var på 456 834. Arealet er på 675,11 km².
Qiangpu ligger helt vest i Shanghai, og grenser både til provinsen Jiangsu og provinsen Zhejiang. Byen Baihe, som er den eldste i Qingpudistriktet, er kjent for sine oppføringer av huju (Shanghaiopera). I Qingpu ligger også Zhujiajiao, kalt «Shanghais Venezia», som er et populært utfartssted.
Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Norge nå
Norge nå er et norsk direktesendt aktualitetsprogram som har gikk på NRK-TV fra 2018 til 2019. Programmet gikk direkte fra ulike steder i Norge hver kveld fra mandag til torsdag på NRK1. Programmet ble ledet av Rune Nilson og Tarjei Strøm.
Bakgrunn
Programmet ble etablert i forbindelse med at NRK1 la om sine distriktssendinger fra nyttår 2018. Omleggingen innebar at de to distriktssendingene klokken 18.45–18.59 og 20.55–21.00 ble erstattet av tre korte nyhetsoppdateringer klokken 18.55, 20.55 og 22.55. Omleggingen førte imidlertid til sterk kritikk fra seere, politikere og tidligere NRK-journalister. Kort tid etter besluttet NRK å utvide den første sendingen fra fire til ni minutter, dermed ble den totale sendetiden for distriktsnyheter den samme som tidligere.
Et ledd i omleggingen var også innføringen av programmet Norge nå, som sendes mandager til torsdager 20.25–20.55, og enkelte dager 20.15–20.55. Programmet er et direktesendt aktualitetsprogram som turnerer rundt i Norge. Det første programmet ble sendt 2. januar 2018 direkte fra Sande i Vestfold. NRKs distriktsredaktør Grethe Gynnild-Johnsen uttalte at programmet har som mål å løfte mer distriktsinnhold fra hele landet, til hele lendet.
Programmet tar for seg aktuelle temaer og hendelser og sender fra forskjellige steder i Norge. Første sesong bytter Rune Nilson og Tarjei Strøm på å være programledere.
USAs minister for utenriksanliggender
Konføderasjonens artikler fra 15. november 1777, ga konføderasjonens kongress muligheten til å velge «slike komitéer og sivile embeder som måtte være nødvendig for å styre de generelle forhold i De forente stater.»
Den 10. januar 1780 opprettet konføderasjonens kongress departementet for utenriksanliggender (Department of Foreign Affairs). Den 10. august 1781 valgte deretter kongressen Robert R. Livingston, en delegat fra New York, som den første minister for utenriksanliggender. Livingston var ikke istand til å tiltre før den 20. oktober 1781. Han satt i embedet frem til 4. juni 1783, da han ble erstattet av diplomaten og juristen John Jay.
John Jay satt i embedet frem til 4. mars 1789, da USAs grunnlov trådte i kraft.
Embedet ble gjenopprettet av George Washington den 27. juli 1789. Fra 27. juli til 15. september 1789 var derfor John Jay, fungerende minister for utenriksanliggender.
Den 15. september 1789 ble dette embedet erstattet av USAs utenriksminister. John Jay fortsatte som fungerende utenriksmininister fra 15. september 1789 til 22. mars 1790, da Thomas Jefferson overtok som den første utnevnte utenriksministeren.
Antrimplatået
Antrimplatået (engelsk: Antrim Plateau) eller Antrimfjellene er en fjellkjede på nordvestkysten av øya Irland. Den ligger i grevskapet Antrim i Nord-Irland, og strekker seg fra nordøst mot sørvest. Fjellene er ikke høye, den høyeste toppen er Trostan på 554 meter. Blant øvrige topper rundt 500 meter finner vi fra nord mot sør Knocklayd, Slieveanorra, Slemish og Divis. Til landskapet hører de ni dalførene kjent som Glens of Antrim.